text: SamrøðurVideoSjóvinnu KTMeiningarHagtølGrøn orkaProfilarÁrsfrágreiðingarNevndarfrágreiðingarHavnirBløð og lesnaður
text: #000002
text: Útflutningurin av fiskavørum hækkaði 1,8 milliardir krónur 12-mánaðarskeiðið frá mai 2022 til apríl 2023 samanborið við undanfarna skeið.
text: #000004
text: Útflutningurin í apríl er nú gjørdur upp, og í talvuni niðanfyri ber til at síggja útflutningin tíðarskeiðið mai 2022 til apríl 2023 samanborið við undanfarna tíðarskeið.
text: #000005
text: Virðið vaks fyri øll fiskasløg uttan sild, meðan nøgdin samlað minkaði 5%.
text: #000006
text: Útflutningur av laksi vaks við 582 milliónum krónum ella 12 prosent. Hinvegin minkaði nøgdin góð 10 túsund tons ella 12 prosent.
text: #000007
text: Størsti vøksturin er 'Annar fiskur'. Hetta er fyri tað mesta fiskamjøl og fóður tilgjørt úr ymsum fiskasløgum. Útflutningurin vaks 823 milliónir krónur, ella 57 prosent. Í nøgd vaks útflutningurin av øðrum fiskasløgum 28 prosent.
text: #000008
text: Útflutningurin av øðrum vørum, fyri tað mesta olja til útlendsk skip, er vaksin 222 milliónir krónur í tíðarskeiðnum. Hetta svarar til 37% vøkstur.
text: #000010
text: Talvan niðanfyri vísir útflutningin í nøgd frá mai 2022 til apríl 2023 samanborið við undanfarna skeið.
text: #000011
text: Útflutningurin til Russlands minkaði nógv á vári í fjør. Nú er útflutningsvirðið á sama støði sum áðrenn februar 2022.
text: #000012
text: Myndin niðanfyri vísir mánaðarliga útflutningin til Russlands og Evropa. Ein partur av stóra útflutninginum fyrstu mánaðirnar av 2023 stavar frá, at tað er útflutt fyri 125 milliónir krónur av lodnu og skip fyri 60 milliónir krónur.
text: #000013
text: Útflutningurin av uppsjóvarfiski til Russlands er ikki steðgaður upp. Í apríl var útflutningurin av makreli, sild og svartkjafti til Russlands 19,8 milliónir krónur. Hetta er á nakað sama støði sum fyri aprílmánaðir undanfarin ár.
text: #000014
text: Sum sæst á myndini niðanfyri, sveiggjar útflutningurin av uppsjóvarfiski nógv og er ofta lægri í tíðarskeiðnum frá umleið apríl til august.
text: #000015
text: Vørubólkurin 'aðrar vørur' fevnir fyri tað mesta um sølu av olju til russisk skip, ið leggja til kei í Føroyum. Í apríl 2023 var útflutt fyri 21,7 milliónir krónur av øðrum vørum. Hóast virðið seinasta árið er nakað hægri enn undanfarin ár, er útflutta nøgdin av brenniolju seinasta árið nakað lægri enn undanfarin ár.
text: #000016